Държавен вестник, бр. 43, 2009 г., стр. 41

БРОЙ  43 	
Д Ъ Р Ж А В Е Н  В Е С Т Н И К 	
СТР.  41  
капацитет за доставка, Главният получател се 
задължава да използва установени на пазара 
регионални или международни посредници за 
доставка или други механизми, приемливи за 
Глобалния фонд, но остава отговорен за съот­
ветствието на всички доставки с условията на 
настоящия член. 
Във всички случаи Главният получател се 
насърчава да използва или да препоръча на 
подполучателите да използват компетентни 
регионални и глобални услуги за доставка, 
където обединяването на търсенето понижава 
цените за продукти с гарантирано качество. 
(е) Практики на доставките. При достав­
ката на фармацевтични продукти по това 
Споразумение Главният получател трябва да 
съблюдава Междуведомствените оперативни 
принципи на добра фармацевтична доставка, 
освен в случаите, когато действителните прак­
тики се различават от Междуведомствените 
оперативни принципи на добра фармацевтична 
доставка и Главният получател не демонстрира 
удовлетворителна за Глобалния фонд по своя­
та форма и съдържание сравнима система за 
конкурентна доставка чрез група от предвари­
телно определени доставчици, прозрачност и 
отчетност на техните практики и прилагането 
на необходимите механизми за гарантиране 
на качеството.
(ж) Най-ниска възможна цена. Главният 
получател трябва да използва добри практики 
на доставка, включващи закупуване от профе­
сионални производители и доставчици на кон­
курентен принцип (и по-точно по отношение на 
фармацевтичните продукти съгласно подточка 
(е) по-горе), за да получи най-ниската цена за 
продуктите, която е съчетана с гарантирано 
качество. По отношение на трайните продукти 
най-ниската възможна цена взема предвид 
общите разходи за притежание, включително 
стойността на реагентите и други консумативи, 
както и разходите за годишна поддръжка.
(з) Съответствие със стандартите за качест­
во. За здравни продукти могат да се отпускат 
средства от безвъзмездната помощ по това 
Споразумение само ако могат да бъдат осигу­
рени стандартите за качество на такива фарма­
цевтични продукти. За консумативи/продукти 
за еднократна употреба могат да се отпускат 
средства от безвъзмездната помощ по това 
Споразумение единствено ако те са избрани от 
списъци на предварително одобрени продукти, 
ако такива съществуват, или ако тези продукти 
са приети от строг регулаторен орган или са 
приети по национални стандарти.
(и) Генерични продукти. За генеричните 
продукти (фармацевтични продукти с публи­
кувана монография за наличната завършена 
дозировка в международната, американската 
или британската фармакопея преди 10 октомври 
2002 г.) Главният получател може да провери 
придържането към приложимите стандарти в 
съответствие със съществуващите национални 
процедури на държавата домакин.
(к) Продукти с единствен източник или 
ограничен източник. Средства по безвъзмезд­
ната помощ могат да се използват за доста­
вяне на фармацевтичен продукт, предлаган от 
единствен източник или от ограничен брой 
източници (т.е. фармацевтичен продукт, за 
който не са установени публично стандарти за 
осигуряване на качеството, аналитични методи 
и отправни стандарти) и/или фармацевтичен 
продукт с монография за наличната завършена 
дозировка в международната, американската 
или британската фармакопея, публикувана на 
или след 10 октомври 2002 г., при условие, че 
този продукт отговаря на един от следните 
стандарти:
(1)	продуктът е приемлив според Програ-
мата за предварителна квалификация 
на СЗО; или 
(2)	продуктът е бил разрешен за употреба
от строг регулаторен орган.
Ако Главният получател определи, че е 
налице само един или не съществува еквива­
лентен фармацевтичен продукт, който отговаря 
на стандартите по (1) или (2) от тази подточка 
(к), или ако Главният получател определи, че 
продуктите, които отговарят на тези стандарти, 
не са в наличност и заяви това пред Глобалния 
фонд и Глобалният фонд не изкаже възражения, 
то средства от безвъзмездната помощ могат да 
се използват за доставка на друг еквивалентен 
фармацевтичен продукт, при положение че този 
продукт е избран съобразно следните условия, 
подредени по приоритет: 
i.	 производителят е подал заявление за
одобряване на същия продукт пред Про­
грамата за предварителна квалификация 
на СЗО или строг регулаторен орган и 
същият продукт се произвежда в обект, 
който съответства на стандартите за ДПП, 
както е удостоверено (след инспекция) 
от СЗО или строг регулаторен орган; или 
ii.	 ако производителят на същия продукт
не е подал заявление за одобряване 
на същия продукт пред Програмата за 
предварителна квалификация на СЗО 
или строг регулаторен орган и същият 
продукт се произвежда в обект, който 
съответства на стандартите за ДПП, 
както е удостоверено (след инспекция) 
от СЗО или строг регулаторен орган.
Главният получател се задължава своевре­
менно да уведоми Глобалния фонд писмено, 
ако доставя продукти съгласно критериите в 
подточка (i) или (ii) по-горе.
(л) Изследване за контрол на качеството.